REGOLAMENT TAL-KUMMISSJONI (KE) Nru 468/2008
tat-28 ta’ Mejju 2008
li jirratifika r-Regolament (KE) Nru 314/2008 li jistabbilixxi l-valuri fissi ta' l-importazzjoni għad-determinazzjoni tal-prezz ta' dħul ta' ċertu frott u ħaxix
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1182/2007 tas-26 ta' Settembru 2007 li jistabbilixxi regoli speċifiċi rigward is-settur tal-frott u l-ħxejjex u li jemenda d-Direttivi 2001/112/KE u 2001/113/KE u r-Regolamenti (KEE) Nru 827/68, (KE) Nru 2200/96, (KE) Nru 2201/96, (KE) Nru 2826/2000, (KE) Nru 1782/2003 u (KE) Nru 318/2006 u li jħassar ir-Regolament (KE) Nru 2202/96 (1),
Wara li kkunsidrat ir-Regolament tal-Kummissjoni (KE) Nru 1580/2007 tal-21 ta' Diċembru 2007 dwar regoli dettaljati għall-applikazzjoni tar-Regolamenti tal-Kunsill (KE) Nru 2200/96, (KE) Nru 2001/96 u (KE) Nru 1182/2007 fis-settur tal-frott u ħxejjex (2), u b'mod partikolari l-Artikolu 138(1) tiegħu,
Billi:
(1)
Minn verifika rriżulta li hemm żball fl-Anness għar-Regolament tal-Kummissjoni (KE) Nru 314/2008 (3).
(2)
Għaldaqstant, ir-Regolament (KE) Nru 314/2008 għandu jiġi emendat.
(3)
L-Artikolu 138(3) tar-Regolament (KE) Nru 1580/2007 jistipula li fejn ebda valur ta’ importazzjoni standard [fiss] ma jkun fis-seħħ għal prodott ta’ oriġini partikolari, il-medja ta’ valuri ta’ importazzjoni standard fis-seħħ għal dak il-prodott għandha tapplika.
(4)
L-applikazzjoni tal-valur fiss ta' l-importazzjoni kkoreġut għandha tkun intalbet mill-parti interessata, sabiex din ta' l-aħħar ma tbatix retroattivament minn konsegwenzi li jġibu żvantaġġ,
ADOTTAT DAN IR-REGOLAMENT:
Artikolu 1
L-Anness għar-Regolament (KE) Nru 314/2008 huwa emendat kif stipulat fl-Anness għal dan ir-Regolament.
Artikolu 2
Fuq talba tal-parti interessata, l-uffiċċju tad-dwana fejn tkun ġiet irreġistrata l-importazzjoni għandu jagħti rifużjoni parzjali tad-dazji doganali għall-prodotti li joriġinaw mill-pajjiżi terzi kkonċernati u li jkunu tqiegħdu fiċ-ċirkolazzjoni ħielsa matul il-perjodu bejn il-5 ta' April 2008 u s-7 ta' April 2008.
L-applikazzjonijiet għar-rifużjoni għandhom jitressqu sa mhux aktar tard mill-aħħar jum tat-tielet xahar wara d-dħul fis-seħħ ta' dan ir-Regolament, u għandu jkollhom magħhom id-dikjarazzjoni tat-tqegħid fiċ-ċirkolazzjoni ħielsa għall-importazzjoni kkonċernata.
Artikolu 3
Dan ir-Regolament għandu jidħol fis-seħħ dakinhar tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 28 ta’ Mejju 2008.